ناتونون باش کاتیبی ینس استولتنبرگ آرتان گوونلیک تهدیدلری قارشی‌سیندا امریکا ایله آوروپا اتفاقی آراسیندا طرفداشلیغین داوام ائتمه‌سی‌نین واجیب‌لیگینی وورغولادی.
ینس استولتنبرگ-ین اینگیلتره‌نین " د گاردین" قزئتینده مقاله‌سی درج اولوندو.
استولتنبرگ مقاله‌سینده: " عصریمیزین ان بؤیوک گوونلیک پروبلئم‌لری ایله اوز-اوزه یک. حاضردا آوروپا و آمریکا  آراسین‌داکی طرفداشلیغین قیمتی سورغولایاجاق زمان دئییل دیرایفاده‌لرینی ایشله‌دیر.
آورپا اتفاقی و واشینگتن آراسین‌داکی طرفداشلیغین 67 ایل عرضینده باریش، آزادلیق و رفاهین منبعی اولدوغونو قئید ائدن استولتنبرگ: "بو طرفداش‌لیق سایه‌سینده سووئت‌لر بیرلیگی چؤکدو و سویوق ساواش سونا چاتدی. بو، آوروپادا اینتقراسیونو تامین ائده‌رک بو گون صاحیب اولدوغوموز گؤرونمه‌میش بیر باریش و وارلیق اورتامینی یاراتدی" دئیه یازیر.
وار اولان امکداشلیغین آرتا‌راق داوام ائتمه‌سی‌نین واجیب‌لیگینی وورغولایان استولتنبرگ:"بو غیری-معین واخت‌لاردا گوج‌لو بیر آمریکا لیدئرلیگینه احتیاجیمیز وار. آوروپا‌لی‌لارین دا بو یوکون عدالت‌لی پایینا چیگین وئرمه‌لرینه احتیاجیمیز وار. هامی‌سین‌دان اهمیت‌لی اولان ایسه، مؤوجود اولان طرفداشلیغین قیمتینی آنلاماغیمیزدیر. فرق‌لی‌لیک‌لریمیزی درین‌لش‌دیرمک‌دنسه، بیزی بیرلش‌دیرن شئی‌لری آرتیرمالیییق. یولا تک داوام ائتمک نه آوروپا، نه ده آمریکا اوچون اویغون واریانت دئییل" یازیر.
